**Dohányzásmentes Világnap 2007**

**A dohányfüstmentes környezetért!**

Az idei Dohányzásmentes Világnap felhívja az emberek figyelmét – a dohányzás veszélyei mellett – a dohányipar üzleti praktikáira annak érdekében, hogy tudatosítsa: mindenkinek joga van dohányfüstmentes környezetben élni és megvédeni magát, illetve a felnövekvő generációt a dohányfüst ártalmaitól.

Kétség nem fér hozzá, hogy a nemdohányzók által belélegzett dohányfüst mennyire veszélyes a szervezetre. Nagyon komoly, akár halálos légzőszervi, szív- és érrendszeri betegségeket, valamint rákot is okozhat. Nincs biztonságos szintje, ezért egyetlen megoldás létezik az ellene való védekezésre: annak teljes kiküszöbölése, azaz:

**a 100%-osan dohányfüstmentes környezet.**

A dohányzás a világon a második leggyakoribb halálok. Jól ismert, hogy a ma rendszeresen dohányzók fele – kb. 650 millió ember – a dohányzás miatt fog meghalni. Ugyancsak riasztó az a tény, hogy olyan emberek százezrei halnak meg évente a passzív dohányzás által okozott betegségekben, akik soha nem dohányoztak.

Sem a szellőztetés, illetve légcserélő berendezések használata, sem a cigaretta szűrője önmagában, sőt együttesen sem képes a dohányfüst ártalmait – akár annak kellemetlen szagát, akár az általa okozott egészségkárosodást – elfogadható szintre csökkenteni.

Az egyetlen megoldás a 100%-osan dohányfüstmentes környezet! Mert:

* a passzív dohányzás öl és komoly betegségeket okoz;
* a tiszta, dohányfüstmentes levegőhöz való jog alapvető emberi jog;
* a világon az emberek többsége nem dohányzik és joga van ahhoz, hogy ne legyen kitéve a más emberek által keltett dohányfüst ártalmainak;
* a felmérések azt mutatják, hogy a dohányzással kapcsolatos tilalmakat mind a dohányzók, mind a nemdohányzók széles köre támogatja;
* a dohányfüstmentes környezet sokkal kellemesebb akár egy üzleti tárgyalásról, akár családi programokról, akár szórakozásról van szó: a legtöbb nemdohányzó, de még a dohányzók nagy része is jobban szeret füstmentes helyekre menni;
* a dohányfüstmentes környezet sok leszokni vágyó dohányosnak erős ösztönző erő a dohányzás csökkentéséhez vagy teljes abbahagyásához, és segít abban – elsősorban a fiataloknál –, hogy elkezdjenek leszokni;
* a dohányfüstmentes környezet minden esetben költségkímélő megoldás.

**Felhívás!**

A dohányfüstmentes, tiszta levegőjű környezet a természetes és normális. Csak ennek megvalósításával védhetjük meg az embereket – beleértve a munkahelyen dolgozókat, a nőket, a gyerekeket – a passzív dohányzás ártalmaitól. A világ egyre több országában már változott a norma: amíg korábban a dohányzás engedélyezett volt gyakorlatilag mindenhol, addig ma már nagyon sok helyen megvalósult a 100-osan füstmentes környezet.

**Gondolkodjunk mindannyian így, hogy megvalósítsunk egy dohányfüstmentes világot!**